Synsrådgivningen leveres i henhold til anbefalingerne i Social- og Boligstyrelsens Forløbsbeskrivelse: ”Rehabilitering og undervisning af børn og unge med alvorlig synsnedsættelse” (2020) samt anbefalingerne i De Udvidede Læringsmål (DUL) udvirket af Syncenter Refsnæs i samarbejde med landets synskonsulenter og Danske Tale Høre og Synsinstitutioner (DTHS) (2021)

CKVs 4 basisydelser S9, S10, S11 og S12 nedenfor i dette dokument oplister mulige typer af indsatser i ydelsen, der kan komme i anvendelse efter behov hos barnet og den unge med synsnedsættelse.

Opgaven varetages af synskonsulenter ved CKV, der er organiseret i et børne- og ungeteam, der systematisk supplerer og sparer med hinanden om komplekse sager. Medarbejderne er højt specialiserede synskonsulenter med mange års praksiserfaring og relevant efteruddannelse målrettet børneområdet.

Alle har dokumenteret konsulentuddannelse (svarende til VISO- specialister), diplom i Synsrehabilitering og kompetencer ift. synsstimulering, optik, ADL, O&M, mestring, relations arbejde, svagsyns- og blindeteknologi, lys, belysning og blænding.

Teamet arbejder specialiseret ift. målgrupperne ’Småbørn 0-6 år’, ’Børn med yderligere funktionsnedsættelse 6-17 år’, ’ Skoleelever indskoling og mellemtrin’ samt ’ Udskoling og overgange til ungelivet, ungdomsuddannelserne, fritid og flytte hjemmefra’.

Teamet samarbejder tæt om overgange i barnets liv: herunder overlevering i overgange mellem hjem og institution og mellem institution og skole.

Du kan tilkøbe tværfaglig opgaveløsning med svagsynsoptik, IKT konsulent og tale-hørekonsulent ved CKV, fx ved dobbelt sansetab, sjældne diagnoser og forskellige kombinationsproblematikker.

S 9 Vejledning/rådgivning og undervisning af småbørn med alvorlige varige synsnedsættelser, deres forældre og nære pårørende, samt special­rådgivning af fagprofessionelle der har kontakt med barnet.

|  |  |
| --- | --- |
| **Lovgrundlag** | Barnets lov §30, §90 & §133  Lov om Folkeskolen.  Bekendtgørelse LBK nr. 999 af 15/ 09/2014 om folkeskolens specialpædagogiske bistand til børn, der endnu ikke har påbegyndt skolegangen. |
| **Målgruppe** | * Alle børn mellem 0-6 år der på grund af en varig øjenlidelse har en synsevne, der er 6/18 eller mindre målt med bedste brillekorrektion, eller som har et synsfelt, der er indskrænket til 20 grader eller derunder. Børnene vil være tilmeldt det ovenstående Synsregister ved Kennedyinstituttet - Statens Øjenklinik. * Børnenes forældre og andre nære pårørende * Fagpersoner i barnets dag- eller døgninstitution. * Udredningssager: Synsrådgivningen kan inddrages i udred­nings­sager, hvor man har mistanke om, at ned­sat syn kan være årsag til udvik­lings­mæs­sige eller trivselsmæssige problemer. Henvisere vil i disse tilfælde være øjen­læger eller kommunens fagprofessionelle. |
| **Henvisning/henvendelse** | Forældre og fagprofessionelle personer der er i kontakt med barnet |
| **Formål** | Formålet er at afhjælpe og mindske følgerne af en alvorlig syns­nedsættelse og give forældre og professionelle viden om og ideer til at tilrettelægge et pædagogisk miljø, så barnet trods den alvorlige synsnedsættelse kan udvikle sig i overensstemmelse med sit udviklingspotentiale. |
| **Indhold** | Synskonsulenten vil på sine besøg i insti­tution og i hjem rådgive og vejlede om:   * barnets øjensygdom og synsevne samt den pædagogiske betydning heraf for barnets udvikling * observere og afprøve barnets syn og barnets evne til at bruge sit restsyn og sine andre sanser * synsscreening og observation af barnets brug af synet i samspil med børn og voksne - ude og inde * afdække behov for specialoptiker­besøg og øjenlægeundersøgelse (praktiserende øjenlæge, øjenlæge på OUH og øjenlæge og optiker på Statens Øjenklinik) * brug af optik og optikunderstøttende hjælpemidler * det fysiske miljø, herunder hensigtsmæssig indretning, samt vurdering og udmåling af lysforhold * stimulering og udvikling af barnet * egnede hjælpemidler og anbefaling af disse til kommunen * Vejledning i pædagogiske forhold, der fremmer inklusion * vurdering af støttebehov i forhold til aktiviteter og givne situationer * lege, legetøj og legeredskaber * støtteforanstaltninger og information om lovgivning, når man har et handicappet barn * krise- sorg problematikker evt. søskendeproblematikker * relevante forældre og børnekurser   Synskonsulenten vil tilbyde undervisning i kompenserende strategier og teknikker til de børn som vurderes at have behov herfor og til deres familier og de nærmeste fagprofesionelle. Dette kan omfatte:   * ADL, f.eks. af- og påklædning, spisning, hygiejne * Mobility, herunder ledsageteknik * Undervisning i brug af special­pædagogisk undervisningsmaterialer og midler, hjælpemidler og teknikker til kommunikation og begrebsudvikling, herunder forberedende læse-skrive­undervisning til blinde børn.   Synskonsulentens arbejde foregår i tæt samarbejde med forældre og involverede fagpersoner.  Forældre, institution samt kommunens relevante instans modtager efter hvert besøg et notat, hvor synkonsulenten beskriver sine iagttagelser, råd og vejledning. Synskonsulenten vil, hvis forældre eller institution ønsker det, deltage i statusmøder.  Synskonsulenten vil være behjælpelig med råd og vejledning samt koordinering i forbindelse med overgange mellem dagpleje - børnehave - skole.  Endvidere tilbydes netværk og netværks­dage med et pædagogisk indhold til blinde småbørn og deres støttepæda­goger.  Synskonsulenten tilbyder **kurser og temadage** efter behov til grupper af relevante fagprofessionelle.  Synskonsulenten tilbyder temadage for blinde småbørn og deres forældre. Dette foregår i samarbejde med andre synskonsulenter for blinde småbørn.  Synskonsulenten vil med udgangspunkt i barnets synsformåen, aktuelle kompetencer og udviklingsmuligheder rådgive og beskrive barnets behov og ønsker til den enkelte institution og dagpleje, herunder behov for særlig støtte og for ændringer i det fysiske miljø, f.eks. belysning, lysafskærmning, kontrastbehov etc.  Synskonsulenten vil i samarbejde med kommunen vurdere behovet for specialpædagogisk bistand og være behjælpelig med iværksættelse af denne.  Synskonsulenten vil være kommunen behjælpelig med afklaringssager.  Synsrådgivningens specialoptikere vil i samarbejde med synskonsulenten afprøve og instruere i brugen af optik samt følge op på dette.  Foruden briller, som bliver udfærdiget efter recept fra øjenlægen, kan der f. eks være tale om lup, lupbriller, kikkerter, filterbriller samt optikunderstøttende lys og læseplader.  Undervisningsforløb i brugen af kikkerter kan forekomme, hvor synskonsulent og forældre finder det relevant. |
| **Hvor** |  |

|  |  |
| --- | --- |
| **Ventetider** | Der aftales besøg med den enkelte institution og det enkelte hjem. Besøget tilrettelægges, så det passer bedst muligt ind i barnets/fami­liens/institutionens hverdag. Ventetiden afhænger af problemernes størrelse og art. Hvis der er akutte problemstillinger, fastsættes besøget inden for en uge. |
| **Værd at vide** | Synskonsulenten besøger barnet i hjemmet og på dag- eller døgninstitu­tionen efter behov. Behovet er afhængigt af barnets diagnose og synsstyrke. Jo lavere synsstyrke des flere besøg.  Børnene får mellem 2 og 12 besøg om året.  Synskonsulenten kan træffes telefonisk og giver råd og vejledning generelt om børn og synsnedsættelser. |

S10 Vejledning/rådgivning og undervisning af skolebørn med alvorlige varige   
synsnedsættelser og deres forældre – samt specialrådgivning til   
børnenes lærere og andre fagprofessionelle

|  |  |
| --- | --- |
| **Lovgrundlag** | Lov om folkeskolen  BEK. Nr. 1617 af 08/12/2023 om videregivelse af oplysninger til og fra Synsregisteret om børn og unge under 18 år med nedsat synsfunktion.  Barnets lov §30, §90 & §133 |
| **Målgruppe** | * Elever i folkeskolen og på frie grundskoler der på grund af en varig øjenlidelse har en synsevne, der er 6/18 eller mindre målt med bedste brillekorrektion, eller som har et synsfelt, der er indskrænket til 20 grader eller derunder.  Børnene vil være tilmeldt Synsregistret ved Kennedy Instituttet – Statens Øjenklinik. * Skolen * Elevernes lærere og pædagoger * Forældre og nære pårørende * Evt. andre fagfolk der har kontakt til barnet / den unge. * Udredningssager:Synsrådgivningen kan inddrages i udred­ningssager, hvor man har mistanke om, at nedsat syn kan være årsag til udviklingsmæssige, eller trivsels­mæssige problemer. Henvisere vil i disse tilfælde være øjenlæger eller kommunens fagprofessionelle. |
| **Henvisning/henvendelse** | Fra forældre og fagpersoner, der er i kontakt med barnet /den unge |
| **Formål** | - At barnet /den unge får mulighed for at leve og at udvikle sig så normalt som muligt og i overensstemmelse med sine faglige, personlige og sociale potentialer på trods af sin alvorlige synsnedsættelse |
| **Indhold** | Synskonsulentens tilbud til skolen omfatter:   * Information om elevens øjensygdom, synsstyrke og konsekvenser heraf. * Observere og afprøve elevens syn og elevens evne til at bruge sit restsyn og sine andre sanser i undervisningssituationer. * Vejledning i de særlige pædagogiske forhold, der tilgodeser eleven med synshandicap og fremmer inklusion * Vejledning i undervisningens tilrettelæggelse * Vejledning i aktiviteter der kan fremme elevens sociale kompetencer * Skolebesøg med efterfølgende vejledning til lærerne * Kurser og temadage for lærere og pædagoger * Vejledning om kursus­virksomhed for elever og lærere på Synscenter Refsnæs * Rådgivning om indretning af det fysiske miljø på skolen herunder lysforhold, belysning indretning og brug af kontraster * Rådgivning om undervisnings­materiale * Rådgivning om elevens brug af optik og optikunderstøttende hjælpemidler * Rådgivning om anskaffelse og brug af særligt undervisnings­udstyr * Rådgivning og afprøvning af it-undervisningshjælpemidler * Rådgivning om elevens syns­formåen under forskellige forhold * Rådgivning om særlige hensyn til eleven, herunder gives der i samarbejde med den lokale PPR rådgivning om arten og omfanget af den specialpædagogisk støtte * Orientering af klassens øvrige elever om at leve med en alvorlig synsnedsættelse * Rådgivning om afvigelser til afgangsprøver og test   Synskonsulentens tilbud til SFO omfatter: Information om elevens øjen­sygdom, synsevne og konsekven­ser heraf  * Vejledning i de særlige pædago­giske forhold, der tilgodeser eleven med synshandicap, herunder tilrettelæggelse af aktiviteter, der fremmer barnets sociale kompetence og inklusion * Vejledning om støtteforanstalt­ninger * Rådgivning om elevens brug af optik og optikunderstøttende hjælpemidler * Rådgivning om elevens syns­formåen under forskellige forhold * Rådgivning om indretning af det fysiske miljø. Herunder lysforhold, belysning, indretning og brug af kontraster  Synskonsulentens tilbud til eleven omfatter:  * Vejledning i at mestre at leve med en alvorlig synsnedsættelse  Undervisning i at færdes evt. med den hvide stok.  * Undervisning i almindelige dagligdags levevilkår (f.eks. i at hælde op, binde snørebånd etc) * Undervisning i brug af særligt undervisningsudstyr * Tilbud om aktivitetsdage, hvor man i samvær med ligestil­lede får undervisning i brug af særlig optik, hjælpemidler og kompen­serende teknikker, f.eks. compu­tercamps og kreativitetsdage. * Rådgivning om uddannelses– og erhvervsvalg   Synskonsulentens tilbud til forældre, bo- og opholdsinstitutioner omfatter:  * Information om barnets diagnose, synsevne og konsekvenser heraf og i særlige tilfælde at deltage i øjenlægebesøg * Rådgive om behov for special­optikerbesøg og øjenlægeunder­søgelse (praktiserende øjenlæge, øjenlæge på OUH og øjenlæge og optiker på Statens Øjenklinik.) * Vejledning om særlige hensyn * Vejledning i at mestre at have et barn med en alvorlig syns­nedsættelse * Rådgivning om indretning af det fysiske miljø i hjemmet * Information om lovgivning, der omhandler familier med et handicappet barn * Rådgivning om støtte til det synshandicappede barns udvik­ling herunder rådgivning om støtte til barnets sociale udvikling * Rådgivning om mulige fritids­aktiviteter * Rådgivning om Synscenter Refsnæs * Rådgivning om uddannelsesvalg og fremtidsmuligheder   Optik og optikunderstøttende hjælpemidler   * Synsrådgivningens special­optikere vil i samarbejde med syns­konsulenten afprøve - og instruere i brugen af - samt udlevere optik samt følge op på dette.  Foruden briller, som bliver udfærdiget efter recept fra øjenlægen, kan der f. eks være tale om lup, lupbriller, kikkerter, filterbriller samt optikunderstøt­tende lys og læseplader.  Undervisningsforløb i brugen af kikkerter kan forekomme, hvor synskonsulent og forældre finder det relevant.   Særlige undervisningsmaterialer og tekniske hjælpemidler:  Synskonsulenten vil i samarbejde med skolen og Synsrådgivningens it-konsulenter afprøve relevante it-hjælpemidler f.eks. CCTV med tavlekamera, forstørrelsesprogrammer, skærmlæseprogrammer, talesyntese, elektroniske punktmaskiner, lydbogsafspillere, notatapparater etc.  Synskonsulenten og it-konsulenten vil instruere og undervise eleven og relevante fagprofessionelle i brugen af hjælpemidlerne.  Særlige undervisningsmaterialer og tekniske hjælpemidler til brug i skolen og ved lektielæsning tildeles af kommunen. |
| **Ventetider** | Der aftales besøg med den enkelte skole og det enkelte hjem. Besøget tilrettelægges så det passer bedst muligt ind i skolens/ hjemmets hverdag. Ventetiden afhænger af problemernes størrelse og art. Hvis der er akutte problemstillinger fastsættes besøget inden for en uge. |
| **Værd at vide** | Synskonsulenten aflægger besøg i såvel skole som hjem, samt fritidsordning.  Skole, hjem og fritidsordning kan henvende sig for besøg og vejledning og undervisning.  Hyppigheden af besøg er meget individuelt betinget og er afhængig af barnets personlighedsmæssige ressourcer (herunder synsevne, diagnose, intellekt) og miljøets evne til at inkludere barnet. Generelt kan siges, at der er brug for hyppige besøg ved indskolingen og ved lærerskift i de basale fag. Besøgene aftager hen over skoleårene for at blive hyppige igen, når eleven nærmer sig 8 – 9 klasse. Synskonsulenten er ofte involveret, når barnet får et nyt fag på skoleskemaet, eller når der sker lærerskift.  Synskonsulenten udfærdiger skriftligt referat af vejledningen, som stiles til forældre, PPR og til skole og fritidsordning.  Synskonsulenten udfærdiger rapport om støtteforanstaltninger og om anskaffelse af særlige undervisningsmidler.  Synskonsulenterne har et tæt samarbejde med øjenlægerne på Kennedy Instituttet - Statens Øjenklinik og øjenlægerne på Odense Universitetshospital. |

S11 Vejledning af og specialrådgivning til forældre, lærere og pædagoger   
til børn og unge med multiple funktionsnedsættelser og alvorlig   
synsnedsættelse

|  |  |
| --- | --- |
| **Lovgrundlag** | Lov om folkeskolen  BEK. Nr. 1617 af 08/12/2023 om videregivelse af oplysninger til og fra Synsregisteret om børn og unge under 18 år med nedsat synsfunktion.  Barnets lov §30, §90 & §133 |
| **Målgruppe** | * Børn og unge i alderen 6- 21 år, der er tilmeldt Synsregisteret ved Kennedy Instituttet – Statens Øjenklinik, og som har multiple funktionsnedsættelser og er uden talesprog. * Barnets/ den unges lærere og pædagoger * Forældre og nære pårørende * Evt. andre fagfolk der har kontakt til barnet/ den unge * Udredningssager: Synsrådgivningen kan inddrages i udrednings­sager, hvor man har mistanke om, at nedsat syn kan være årsag til udviklingsmæssige eller trivselsmæssige problemer. Henvisere vil i disse tilfælde være øjenlæger eller kommunens fagpro­fes­sionelle. |
| **Henvisning/henvendelse** | Fra forældre og fagpersoner der er i kontakt med barnet/den unge |
| **Formål** | - At barnet /den unge får mulighed for at leve og at udvikle sig så normalt som muligt og i overensstemmelse sine faglige, personlige og sociale potentialer på trods af sin alvorlige synsnedsættelse. |
| **Indhold** | Synskonsulentens tilbud til skolen omfatter:   * Information om elevens øjensygdom, synsstyrke og konsekvenser heraf * Observere og afprøve elevens syn og elevens evne til at bruge sit restsyn og sine andre sanser i undervisnings-situationer og i dagligdagen. * Vejledning i de særlige pædagogiske forhold, der tilgodeser eleven med synshandicap * Vejledning i aktiviteter der kan stimu­lere til barnets/ den unges udvikling * Vejledning i aktiviteter der kan fremme elevens sociale kompetencer * Skolebesøg med efterfølgende vejledning til lærerne * Kurser og temadage for lærere og pædagoger * Rådgivning om indretning af det fysiske miljø på skolen herunder lysforhold, belysning, indretning og brug af kontraster * Rådgivning om undervisningsmateriale * Rådgivning om elevens brug af optik og optikunderstøttende hjælpemidler * Undervisning i mobility, kørestols­mobility og ledsageteknik. * Undervisning i ADL. Undervisning i metoder så barnet kan deltage i almindelig dagligdags aktiviteter.  Synskonsulentens tilbud til forældre, bo- og opholdsinstitutioner omfatter:  * Information om barnets/den unges diagnose, synsstyrke og konsekven­ser heraf * Rådgive om behov for special­optikerbesøg og øjenlægeunder­søgelse (praktiserende øjenlæge, øjenlæge på OUH Synsrådgivningens optiker og øjenlæge og optiker på Statens Øjenklinik.) * Vejledning om særlige hensyn * Rådgivning om indretning af det fysiske miljø i hjemmet herunder lysforhold, belysning, indretning og brug af kontraster * Information om lovgivning, der om­handler familier med et handicappet barn * Rådgivning om støtte til det synshandicappede barns udvikling herunder rådgivning om støtte til barnets sociale udvikling * Kurser for pædagoger på døgninstitutioner * Undervisning i mobility, kørestols­mobility og ledsageteknik * Undervisning i ADL. Undervisning i metoder, så barnet kan deltage i almindelige dagligdags aktiviteter   Optik og optikunderstøttende hjælpe­midler:  Synsrådgivningens special­optikere vil i samarbejde med synskonsu­lenten afprøve, instruere i brugen af optik samt følge op på dette. Foruden briller, som bliver udfærdiget efter recept fra øjenlægen, kan der f. eks være tale om filterbriller samt optikunder støttende lys. |
| **Ventetider** | Der aftales besøg med den enkelte skole og det enkelte hjem/institution. Besøget tilrettelægges så det passer bedst muligt ind i skolens/ hjemmets hverdag. Ventetiden afhænger af problemernes størrelse og art. Hvis der er akutte problemstillinger fastsættes besøget inden for en uge. |
| **Værd at vide** | Der rapporteres skriftligt om det vejledende besøg til forældre, PPR, institution og personale. |

S12 Vejledning/rådgivning og undervisning af unge med alvorlige varige synsnedsættelser

|  |  |
| --- | --- |
| **Lovgrundlag** | Barnets lov §30, §90 & §133  BEK. Om videregivelse af oplysninger til og fra Synsregistret om børn og unge under 18 år med nedsat synsfunktion. |
| **Målgruppe** | Unge som har færdiggjort folkeskolen og som har en varig øjenlidelse med en synsstyrke der er mindre end 6/18 eller et synsfelt der svarer hertil. |
| **Henvisning/henvendelse** | * Fra den unge * Den unges pårørende * Øjenlæger * Kommunalt ansatte i berøring med den unge |
| **Formål** | - At den unge på trods af sin alvorlige synsnedsættelse får mulighed for at leve og at udvikle sig så normalt som muligt og i overensstemmelse sine faglige, personlige og sociale potentialer |
| **Indhold** | Synskonsulentens tilbud til den unge omfatter:   * Information til den unge om øjen­sygdommen, synsevne og  konse­kvenser heraf. * Rådgivning om den unges syns­formåen og evne til at bruge sit restsyn og sine andre sanser i forskellige situationer * Rådgive om behov for specialoptiker­besøg og øjenlægeundersøgelse (praktiserende øjenlæge, øjenlæge på OUH og øjenlæge og optiker på Statens Øjenklinik.) * Rådgivning om indretning af det fysiske miljø i hjemmet herunder lysforhold, belysning indretning og brug af kontraster * Rådgivning om brug af optik og optikunderstøttende hjælpemidler * Undervisning i at færdes. Mobilityundervisning herunder ledsageteknik til den unge og til andre relevante personer * Undervisning i ADL f.eks. hygiejne og madlavning * Undervisning i brugen af stærk optik * Rådgivning, instruktion og under­visning i brug af hjælpemidler f.eks. lydbogsafspillere, notatapparater etc. * Synsrådgivningens specialoptikere vil i samarbejde med synskonsulenten afprøve special­optik, instruere i brugen af optik og følge op på dette.   Foruden briller og kontaktlinser kan der f.eks. være tale om lup, lup­bril­ler, kikkerter, filterbriller samt optik­understøttende lys og læseplader, og elektroniske forstørrelsesapparater.   * Synskonsulenten vil i samarbejde med Synsrådgivningens it-konsulenter afprøve relevanteit-hjælpemidler, f.eks. forstørrel­sesprogrammer, skærmlæseprogrammer, talesyntese, elektroniske punktmaskiner, skærmlæseprogram og forstørrelsesprogram til mobiltelefoner etc. * Synsrådgivningen installerer og udleverer relevante it-hjælpemidler. * Synskonsulenten og it-konsulenten vil instruere og undervise den unge i brugen af hjælpemidlerne. * Der ydes efterfølgende hotline­funktion på de udleverede hjælpe­midler.   Synskonsulentens tilbud til kommunen:   * Specialrådgivning ydes til kommu­nens fagprofessionelle om den unges øjenlidelse og synsstyrke og konse­kvenserne heraf i forhold til kommu­ni­kation og almindeligt dagligt liv. * Rådgivning om den unges behov for hjælpemidler, ledsage­ordninger etc. |
| **Ventetider** | 1 måned  Mindre - hvis der er tale om akutte situationer for den unge, f.eks. mobility­ruter i forbindelse med flytning og hjælp i forbindelse med pludseligt tab af syn. |
| **Værd at vide** | CKV har indgået kontrakt med SU-styrelsen om levering af special­pæda­gogisk støtte til unge i ungdomsuddan­nelserne i henhold til Bekendtgørelse om særlige tilskud til specialpædagogisk bistand ved ungdomsuddannelser m.v. (Bekendtgørelse nr. 1458 af 13.decem­ber 2006).  Synskonsulenten koordinerer støtten der bliver givet i forbindelse med uddan­nelsen og fritidslivet. |

S13 Specialrådgivning, afprøvning og levering af svagsynsoptik til mennesker der har en varig øjenlidelse

|  |  |
| --- | --- |
| **Lovgrundlag** | Lov om social service § 10 stk. 4 om rådgivningsforpligtigelse i forbindelse med valg af hjælpemidler og § 112 om hjælpemidler – og BEK. nr. 1247 af 13.11.2017 om hjælpemidler og befordringsgodtgørelse i forbin­delse med afprøvning af hjælpemidler |
| **Målgruppe** | Personer i alle aldre der lider af en varig øjensygdom og som ser mindre end 6/18 målt på bedste øje med bedste optik eller som har synsfeltindskrænkninger, der svarer hertil. |
| **Henvisning/henvendelse** | Borgere, pårørende, øjenlæger, optikere kommunale medarbejdere etc. |
| **Formål** | - At mindske følgerne af en alvorlig syns­nedsættelse, så borgeren kan leve i så stor overensstemmelse med sine evner og ønsker som muligt |
| **Indhold** | En svagsynsafprøvning kan indeholde:   * Synsprøve og vejledning om specialoptiske - og optikunderstøttende muligheder. * Habituel optik * Refraktionsmåling * Synsstyrke målt på venstre og højre øje samt den binokulære synsstyrke på afstand og på nær * Kontrast og farvesyn * Synsfelt * Afprøvning af svagsynshjælpemidler indeholder råd og vejledning og evt. afprøvning af relevant optik til   Læsning – skrivning  Mobilt brug til indkøb og opslag  Orientering og TV  Hobbyer  Der kan være tale om lup, lys­lupper, lupbriller, kikkerter, natkikkerter, kikkertbrille, filterbriller, optikunderstøttende lys, optikunderstøttende læse­plader, elektroniske forstørrelses­apparater - bærbare og stationære CCTV'er m.m.   * Instruktion i brugen af optik * Udlevering og geninstruktion i brugen af optik * Depotfunktion * Udlånsseddel til borgeren * Rapport til kommunen og det bedst - og billigste egnede optik * Halvårlige rapportering og opgørelse til kommunen om borgere, der har fået tildelt optik   Synsrådgivningen følger op på den udleverede optik, så det sikres at optikken anvendes.  Synsrådgivningen administrerer kørselsgodtgørelse efter gældende regler i forbindelse med afprøvning og udlevering af svagsynsoptik |
| **Hvor** |  |
| **Ventetider** | 1-2 måneder |
| **Værd at vide** | Synsprøven og afprøvning samt udlevering af optikken vil i mange tilfælde foregå hos de svagsynsoptikere som Synsrådgivningen har indgået leveran­dør­aftale med. I særlige komplicerede tilfælde vil afprøvning og udlevering af specialoptik ske ved Synsrådgivningens egne specialuddannede optikere. |

S14 Specialrådgivning og levering af optik til mennesker med   
medicinsk-optisk definerede varige øjenlidelser

|  |  |
| --- | --- |
| **Lovgrundlag** | Lov om social service § 10 stk. 4 om rådgivningsforpligtigelse i forbindelse med valg af hjælpemidler og § 112 om hjælpemidler – og BEK. nr. 1247 af 13.11.2017 om hjælpemidler og befordringsgodtgørelse i forbindelse med afprøvning af hjælpemidler |
| **Målgruppe** | Personer der lider af en varig øjensygdom og som har en øjenlidelse der er beskrevet i diagnoselisten Jvf. lovgrundlaget |
| **Henvisning/henvendelse** | Borgeren, øjenlæger, optikere og kommunale medarbejdere |
| **Formål** | At borgeren opnår en så optimal synsevne som muligt med den bedst egnede og billigste optik |
| **Indhold** | * Synsprøve og vejledning om specialoptiske - og optikunderstøttende muligheder. * Afprøvning af optik, eksempelvis specialfremstillede briller, prismebriller, ptosebriller, filterbriller og kontaktlinser * Tilpasning af optikken * Instruktion i brugen af optik * Udlevering med geninstruktion.   I tilfælde af kontaktlinsebrug er der løbende kontrolbesøg ved optikeren.  Synsprøven består af en udmåling af synsstyrken på afstand og på læseafstand - målt monokulært på højre og venstre øje samt binokulært.   * Udlånsseddel til borgeren * Rapport til kommunen om resultat af udredning/afprøvning. * Månedlig rapportering og opgørelse til kommunen   Synsrådgivningen følger op på den udleverede optik, så det sikres at optikken anvendes.  Synsrådgivningen administrerer befordrings­godtgørelse efter gældende regler i for­bindelse med afprøvning og udlevering af medicinsk- optisk defineret optik. |
| **Hvor** |  |
| **Ventetider** | 1-2 måneder |
| **Værd at vide** | Synsprøven og afprøvning samt udleve­ring af optikken vil i mange tilfælde foregå hos de optikere som Synsrådgivningen har indgået leverandøraftale med. I særlig komplicerede tilfælde vil afprøv­ning og udlevering af specialoptik ske ved Synsrådgivningens egne specialuddan­nede optikere. |

S15 Specialrådgivning om og levering af øjenproteser

|  |  |
| --- | --- |
| **Lovgrundlag** | Lov om social service § 10 stk. 4 om rådgivningsforpligtigelse i forbindelse med valg af hjælpemidler og § 112 om hjælpemidler – og BEK. nr. 1247 af 13.11.2017 om hjælpemidler og befordringsgodtgørelse i forbindelse med afprøvning af hjælpemidler |
| **Målgruppe** | Personer der på grund af øjensygdomme eller ulykker har mistet et øje eller personer der på grund af skæmmende øjenlidelse har brug for øjenproteser |
| **Henvisning/henvendelse** | Odense Universitetshospital, borgeren, øjenlægen eller protese-mageren |
| **Formål** |  |
| **Indhold** | * Rådgivning om valg af protese­materiale, hygiejne, sundheds­tilstand isætning, udtagning oppolering og udskiftning * Afprøvning, fremstilling, justering og udlevering af proteser * Henvisning til protesemager * Orientering om interessegruppe for borgere, der bærer øjenprotese * Samarbejde med øjenafdelingen ved Odense Universitets­hospital vedrørende øjenproteser * Synsrådgivningen administrerer befordringsgodtgørelse efter gældende regler i forbindelse med afprøvning og udlevering af medicinsk-optisk defineret optik. * Månedlig rapportering og opgørelse til kommunen om borgere, der har fået tildelt øjenproteser. * Synsrådgivningen administrerer befordringsgodtgørelse efter gældende regler i forbindelse med afprøvning og udlevering af medicinsk-optisk defineret optik. |
| **Hvor** |  |
| **Ventetider** | Ingen ventetid |
| **Værd at vide** | Akrylproteser er dyrere end glasproteser, men kan poleres op og har en holdbar­hed på ca. 5 år.  Glasproteser skal skiftes ca. hvert andet år.  Ikke alle menneske kan bruge akryl­proteser.  Synsrådgivningen har et tæt samarbejde med såvel glasprotesemager som akrylprotesemager, som begge benytter Synsrådgivningens lokaler i forbindelse med afprøvning, justering og udlevering. |

S16 Afprøvning, instruktion og levering af informationsteknologiske  
hjælpemidler til blinde og svagsynede

|  |  |
| --- | --- |
| **Lovgrundlag** | Lov om social service § 12 om specialrådgivning  Lov om social service § 10 stk. 4 og § 112 om hjælpemidler |
| **Målgruppe** | Borgere, der har en alvorlig varig øjenlidelse og har en væsentlig kommunikationsnedsættelse. |
| **Henvisning/henvendelse** | Borgeren og kommunale medarbejdere m.fl. |
| **Formål** | At afhjælpe eller mindske følgerne af en alvorlig syns- og kommuni­ka­tionsnedsættelse, så det bliver muligt for borgeren at leve i så stor overensstemmelse med sine evner og ønsker. |
| **Indhold** | IT -konsulentens tilbud til borgeren omfatter:   * Udredning af kommunika­tions­behov og kompensa­tionsmulig­heder i forhold til at borgeren sikres det bedst og billigst egnede udstyr * Udredning og vurdering af det kompenserende udstyr   med henblik på opgradering og udskiftning   * Afprøvning og instruktion i it-udstyr * Rådgivning om hensigts­mæs­sig arbejdsplads­indretning * Specialopsætning af styre­systemer og installering af kompenserende programmer valgt ud fra en individuel afprøvning og vurdering * Klargøring af computer med installation af tilbehør og antivirusprogrammer * Rapport til kommunen om resultat af udredning og afprøvning * Levering, opsætning af computeren og instruktion i hjemmet * Evt. instruktion af pårørende * Udredning af behov for kom­penserende undervisning i brugen af udstyret. * Hotline og support rettet mod de kompenserende programmer * Opfølgning af de udlånte kommunikationshjælpemidler * Reparation og opgradering af det leverede udstyr * Indkøb og aftestning af it-udstyr og programmer så de kan anvendes af blinde og svag­synede * Udarbejdelse af instruktions­materialer til nyt it-udstyr og til nye programmer * Depotfunktion |
| **Hvor** |  |
| **Ventetider** | 1-3 måneder |
| **Værd at vide** |  |

S17 Voksne med syns- og hjerneskade

|  |  |
| --- | --- |
| **Lovgrundlag** | Lov om social service § 12 om specialrådgivning  Lov om social service § 10 stk. 4 og §§ 112 -113 om hjælpemidler  Lov om specialundervisning for voksne (Bekendtgørelse om specialundervisning for voksne (2011) |
| **Målgruppe** | Borgere, der har haft apopleksi med synsfeltdefekter til følge. Fagpersoner, der er i berøring med borgere, der har apopleksi og som har behov for rådgivning og vejledning om syns-hjerneskade. |
| **Henvisning/henvendelse** | Borgeren, pårørende, øjenlæger, optikere og kommunale medarbejdere m.fl. |
| **Formål** | * at afhjælpe eller mindske følgerne af en alvorlig syns- hjerneskade, så borgeren kan leve i så stor overensstemmelse med sine evner og ønsker som muligt. * Rådgivning og vejledning * Vurdering af behov for undervisning * Umiddelbar afhjælpning af borgerens behov |
| **Indhold** | * Udredning og afdækning af den synsrelaterede funktionsnedsættelse * Rådgivning og vejledning om at leve med det forringede syn i kombina­tion med hjerneskade. Konsekvenserne i dagligdagen muligheder og begrænsninger. * Udmåling og udredning af behov for optik ved synsrådgivningens specialoptikere f. eks. Prismebriller og filterbriller * Rådgivning om det fysiske miljø herunder lysforhold, belysning og brug af kontraster i hjemmet og omgivelserne * Afprøvning af - og rådgivning om hjælpemidler, og skriftlig anbefaling til bevilgende myndigheder * Rådgivning om kompenserende strategier * Rådgivning om ADL (Almindelig daglig levevis) og vurdering af behov for undervisning i ADL * Rådgivning om Mobility og vurdering af behov for at lære at færdes - Mobility * undervisning i synsstimulerende træningsmetoder * Instruktion i brugen af optiske hjælpemidler og optikunderstøt­tende hjælpemidler * Specialrådgivning ydes til kommunens fagprofessionelle om bor­ge­rens synsfelt, synsstyrke og synsproblematikker og konsekven­serne heraf i forhold kommunika­tion og almindeligt dagligt liv * Vejledning på botilbud og aktivi­tets­centre om synsnedsæt­telser i forbindelse med hjerneskade etc. |
| **Hvor** |  |
| **Ventetider** | 1-3 måneder. Akut indsats ved særlige omstændigheder, f.eks. tab af store dele af synet |
| **Værd at vide** | Rehabiliteringsarbejdet tager udgangs­punkt i borgerens ønsker, og det tilstræbes at arbejde med den samlede livssituation.  Hvor synsnedsættelsen er domine­rende, vil vejledningen blive givet til borgeren.  Hvor hjerneskaden er dominerende, vil specialoptikeren og synskonsulenten fungere som supervisorer for kommunens fagfolk. |

S23 Sagsforberedelse og administration af småhjælpemidler

til blinde og svagsynede

|  |  |
| --- | --- |
| **Lovgrundlag** | §§ 112 og 113 i Lov om social service |
| **Målgruppe** | Personer i alle aldre der lider af en varig øjensygdom og som ser mindre end 6/18 målt på bedste øje med bedste optik eller som har synsfelt­indskrænkninger, der svarer hertil. |
| **Henvisning/henvendelse** | Borgere, pårørende, øjenlæger, optikere, kommunale medarbejdere etc. |
| **Formål** | At skabe en hurtig, sammenhængende og gennemskuelig sagsbehandling for borgeren. |
| **Indhold** | * Indhentning af lægelige og optiske oplysninger * Individuel afprøvning af hjælpemidlet * Rapportskrivning til kommunen om hjælpemidlets egnethed til at kompensere for synsnedsættelsen * Foreløbig udlånsseddel * Administration af hjælpemidlerne (indkøb, service, lagerstyring) * Hjemtagning af hjælpemidlerne * Klargøring til genudlån * Månedlig rapportering til kommunen om borgere, der har fået hjælpemidler udlånt. * Samarbejdsmøde med kommunen om niveau og betingelser for udlån og bevilling. * Det drejer sig om følgende hjælpemidler: Belysning, lydbogs­afspillere, ure, hvide stokke, elektroniske mobilityhjælpe­midler, talende vægt, farvetestere, lysmeldere, digital voicerecorder, skæreredskaber, punktmaskiner, etikettelæsere, talende kropstermometer. |
| **Ventetider** | 1-2 måneder |
| **Værd at vide** | CKV-Syn varetager i forvejen administration og genudlån af særlige synshjælpemidler. Det forventes, at der samlet set kan spares ressourcer for kommunen, og at borgeren vil opleve en samlet ydelse. |

S29 Vejledning/rådgivning og undervisning af unge uddannelsessøgende med alvorlige varige synsnedsættelser – samt specialrådgivning til de unges lærere og andre fagprofessionelle

|  |  |
| --- | --- |
| **Lovgrundlag** | Bekendtgørelse om særlige tilskud til specialpædagogisk bistand ved ungdomsuddannelser m.v. bekendtgørelse nr. 873 af 01/09/2008  Dette gælder følgende ungdomsuddannelser: EUD, HTX, HHX, STX, HF, PAU og SOSU |
| **Målgruppe** | Unge som er optaget på en ungdomsuddannelse og som har en varig øjenlidelse med en synsevne på 6/18 eller mindre målt på bedste øje med bedste optik eller synsfeltindskrænkning, der svarer hertil.  De unges lærere og nære pårørende, samt evt. andre fagfolk der har kontakt til den unge. |
| **Henvisning/henvendelse** | Undervisere og studievejledere på ungdomsuddannelser |
| **Formål** | At sikre at unge med en alvorlig synsnedsættelse kan gennemføre en ungdomsuddannelse på lige fod med seende. |
| **Indhold**  **Synskonsulentens tilbud til ungdomsuddannelsen omfatter:**  **Synskonsulentens tilbud til eleven i forbindelse med uddannelsen:** | Center for Kommunikation og Velfærdsteknologi,Synsrådgivningen har indgået samarbejdsaftale med Styrelsen for Statens Uddannelsesstøtte om levering af specialpæda­gogisk støtte til elever ved ungdomsuddannelserne.  Den SPS-ansvarlige ved ungdomsuddannelserne søger om tilskud til specialpædagogisk støtte ved SU-styrelsen.  CKV – Syn kan således levere følgende efter bevilling ved SU-styrelsen. Synskonsulenten vejleder i tæt samarbejde med den SPS ansvarlige studievejleder.   * Information om elevens øjensygdom, synsevne og konsekvenser heraf. * Rådgivning om elevens synsformåen og evne til at bruge sit restsyn i forskellige og sine andre sanser i undervis­ningssituationer. * Vejledning i de særlige pædagogiske forhold, der tilgodeser eleven med synshandicap * Vejledning i undervisningens tilrettelæggelse * Rådgivning om indretning af det fysiske miljø på skolen herunder lysforhold, belysning indretning og brug af kontraster * Rådgivning om undervisningsmateriale * Rådgivning om elevens brug af optik og optik­understøt­tende hjælpemidler * Rådgivning om brug af særligt undervisningsudstyr * Rådgivning om brug af it-undervisningshjælpemidler, forstørrende programmer og talesyntese * Rådgivning om elevens synsformåen under forskellige forhold * Rådgivning om særlige hensyn til eleven om arten og omfanget af den specialpædagogisk støtte * Rådgivning om afvigelser og støttemuligheder ved eksamener * Rådgivning om deltagelse i og gennemførelse af ungdomsuddannelsen * Rådgivning om relevante undervisningshjælpemidler * Rådgivning om særlige undervisningsmaterialer * Kompenserende strategier i forbindelse med undervisning * Undervisning i brugen af særlige undervisningsmidler * Undervisning i mobility på uddannelsesstedet |
| **Ventetid** | Vejledningen kan først påbegyndes, når den skriftlige bevilling fra SU-styrelsen foreligger. |
| **Værd at vide** | Den unge kan sideløbende modtage vejledning og specialrådgivning i henhold til Lov om social service og undervis­ning i henhold til Lov om Specialundervisning for Voksne.  Synskonsulenten koordinerer tilbuddene. |